
          ประกาศองค์การบริหารส่วนตำบลสวนหลวง
            เรื่อง  สอบราคาจ้างโครงการขยายท่อเมนระบบประปาหมู่บ้าน   หมู่ที่   8   ตำบลสวนหลวง
***************************
ด้วยองค์การบริหารส่วนตำบลสวนหลวง มีความประสงค์จะสอบราคาจ้างโครงการขยายท่อเมนระบบประปาหมู่บ้าน  หมู่ที่  8  ตำบลสวนหลวง  โดยการต่อท่อจากหอถังประปาหมู่ที่  8  (ตามแบบ อบต สวนหลวง)  ระยะทางยาว  2,500  เมตร  โดยใช้ท่อ  พีวีซี (PVC)  ชั้น  8.5 ø  3 นิ้ว   จำนวน 175  ท่อน ใช้ท่อ พีวีซี (PVC) ชั้น  8.5 ø  2  นิ้ว  จำนวน  450  ท่อน   พร้อมติดตั้งป้ายประชาสัมพันธ์โครงการตามแบบมาตรฐาน  จำนวน  1  ป้าย  งบประมาณตั้งไว้  320,000.- บาท (สามแสนสองหมื่นบาทถ้วน) กำหนดทำงานแล้วเสร็จ   30  วัน   ตั้งจ่ายจากเงินรายได้ 
  ราคากลางของงานก่อสร้างในการสอบราคาครั้งนี้เป็นเงิน  277,900.- บาท (สองแสนเจ็ดหมื่นเจ็ดพันเก้าร้อยบาทถ้วน) ราคากลางของทางราชการดังกล่าวไม่ถือว่าผูกพันที่ผู้เสนอราคาจะต้องพิจารณาไปตามนั้น  ผู้เสนอราคาจะต้องรับผิดชอบในการถอดแบบและคำนวณราคากลางเอง จะนำราคากลางของทางราชการมาปฏิเสธความรับผิดชอบหรือเรียกร้องค่าก่อสร้างในภายหลังไม่ได้
		ผู้มีสิทธิเสนอราคาจะต้องมีคุณสมบัติ ดังนี้
1. ผู้มีสิทธิเสนอราคาจะต้องเป็นนิติบุคคล หรือบุคคลธรรมดา ผู้มีอาชีพรับจ้างทำงานที่สอบราคาดังกล่าว 
2. ไม่เป็นผู้ถูกแจ้งเวียนชื่อผู้ทิ้งงานของทางราชการ รัฐวิสาหกิจหรือหน่วยงานบริหารราชการส่วนท้องถิ่นในขณะที่ยื่นซองสอบราคา
3. มีผลงานประเภทเดียวกันในวงเงินของโครงการ (ดูรายละเอียดแนบท้ายเอกสารสอบราคาจ้างเลขที่   4/2556 )
กำหนดดูสถานที่ก่อสร้าง  ในวันที่  31  เดือนพฤษภาคม  พ.ศ. 2556  ระหว่างเวลา  
13.00 น.ถึง  13.30 น. ณ องค์การบริหารส่วนตำบลสวนหลวง  และกำหนดรับฟังคำชี้แจงรายละเอียดเพิ่มเติม  ตามวัน เวลาเดียวกัน ( ผู้ที่ไม่มาดูสถานที่ ตามที่กำหนดถือว่ารู้สถานที่ดีอยู่แล้ว จะมาเรียกร้องสิทธิกับองค์การบริหารส่วนตำบลสวนหลวงภายหลังมิได้)
	กำหนดยื่นซองสอบราคาในวันที่  21  เดือนพฤษภาคม  - 5 มิถุนายน พ.ศ.2556   ระหว่างเวลา 08.30 น. ถึง 16.30 น. ณ  งานพัสดุ  ส่วนการคลัง  องค์การบริหารส่วนตำบลสวนหลวง  และในวันที่ 6  มิถุนายน  2556  ณ   ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ (ห้องท้องถิ่นอำเภอเฉลิมพระเกียรติ)  

                  กำหนดเปิดซองสอบราคาในวันที่  7   มิถุนายน   2556   ณ   ตั้งแต่เวลา  10.00  น. ณ  ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ(ห้องท้องถิ่นอำเภอเฉลิมพระเกียรติ)  เป็นต้นไป
ผู้สนใจติดต่อขอซื้อเอกสารสอบราคาโครงการฯ   ราคาชุดละ  1,000.-  บาท (หนึ่งพันบาทถ้วน)  ได้ที่องค์การบริหารส่วนตำบลสวนหลวง  ตั้งแต่วันที่  21  เดือนพฤษภาคม – 5 มิถุนายน พ.ศ. 2556    ระหว่างเวลา  08.30-16.30  น. หรือสอบถามทางโทรศัพท์หมายเลข  0-7536-2571  ต่อ 15  และในวันและเวลาราชการที่กำหนดไว้   หรือ www.abtsuanluang.go.th  , www.gprocurement.go.th
		ผู้ที่ไม่ซื้อเอกสารสอบราคาไม่มีสิทธิยื่นซองสอบราคา 
จึงประกาศมาเพื่อทราบโดยทั่วกัน

			  	ประกาศ   ณ   วันที่   21   เดือนพฤษภาคม   พ.ศ. 2556
	
						       บุญยืน  ประทุมมาศ

						     (นายบุญยืน  ประทุมมาศ)
			                                      นายกองค์การบริหารส่วนตำบลสวนหลวง

